स्मृति ईरानी ने विकास से जुड़ी पत्रकारिता के क्षेत्र में उल्लेखनीय काम करने वाले भारतीय मूल के लोगों के लिए 25 हजार रूपये की दीनदयाल उपाध्याय छात्रवृत्ति शुरू किये जाने की आज घोषणा की । स्मृति ईरानी ने भारतीय जनसंचार संस्थान के विकास पत्रकारिता पाठ्यक्रम के 69वें समापन सत्र को संबोधित करते हुए यह घोषणा की । केंद्रीय मंत्री ने इस मौके पर 16 देशों के विकास पत्रकारिता के 25 विद्यार्थियों को प्रमाणपत्र दिये । उन्होंने आईआईएमसी परिसर में नेशनल मीडिया फैकल्टी डेवलपमेंट सेंटर का उद्घाटन भी किया ।